钦定古今图书集成/明伦汇编/氏族典/第191卷 > 萧一中
## 钦定古今图书集成/明伦汇编/氏族典/第191卷 > 萧一中

按《华容县志》：“一中，字执夫，正德丁丑进士，知新城县，
为御史唐龙所知，擢贵州道监察御史。疏援《马录》，逮
系诏狱，贬广西按察照磨，已陞分宜知县。积忤严嵩，
晋东昌府同知，南京刑部员外郎、郎中。复以在新城
时刻夏良胜大礼疏草，再贬饶州府通判。少宰霍韬
拔淹滞，升平乐知府，浙江按察副使，河南右参政，江”
西按察使，浙江左、右布政。已转右副都御史，巡抚四
川。未闻命，卒。